cyanic-selkie/wikianc huggingface dataset:
Економија на Ирак
Надворешна трговија
Од 90-тите до 2003 година, меѓународното трговско ембарго ја ограничила извозната активност на Ирак скоро исклучиво на нафта. Во 2003 година, нафтата изнесувала околу 7,4 милијарди американски долари од вкупната извозна вредност на Ирак во износ од 7,6 милијарди американски долари, а статистиката за претходните години покажува слични пропорции. По завршувањето на трговското ембарго во 2003 година земјата го проширила опсегот на извоз, нафтата продолжила да ја зазема доминантната позиција: во 2004 година приходот од извоз во Ирак бил двојно зголемен (на 16,5 милијарди американски долари ), но нафтата претставувала сите 340 милиони американски долари (2 проценти). Кон крајот на 2004 година, саботажата значително го намалила производството на нафта, а експертите предвиделе дека производството, а со тоа и извозот, ќе биде под капацитетот и во 2005 година. Во 2004 година главни извозни пазари биле Соединетите Американски Држави (на кои отпаѓало скоро половина), Италија, Франција, Јордан, Канада и Холандија. Во 2004 година, вредноста на увозот на Ирак изнесувал 21,7 милијарди американски долари, што предизвика трговски дефицит од околу 5,2 милијарди американски долари. Во 2003 година, главните извори на увоз на Ирак биле Турција, Јордан, Виетнам, САД, Германија и Велика Британија. Поради неактивниот сектор за производство во Ирак, опсегот на увоз бил доста голем, вклучувајќи храна, горива, лекови и произведена стока. До 2010 година, извозот се искачил на 50,8 милијарди американски долари, а увозот на 45,2 милијарди американски долари. Главни партнери за извоз во 2009 година биле: САД, Индија, Италија, Јужна Кореја, Тајван, Кина, Холандија и Јапонија. Главни партнери за увоз во 2009 година биле: Турција, Сирија, САД, Кина, Јордан, Италија и Германија.
Бурјатска Автономна Советска Социјалистичка Република
Бурјатска Автономна Советска Социјалистичка Република (бурјатски: Буряадай Автономито Совет Социалис Республика; руски: Бурятская Автономная Советская Социалистическая Республика) — автономна република во Советскиот Сојуз во составот на Руска СФСР.
Републиката била основана во 1919 година.
Територијата на земјата опфаќала 351.300 квадратни километри, а бројот на населението било 1.030.000 луѓе. Односнот меѓу градското и селското население бил 647.000 кон 383.000 луѓе.
Таа била наследена од Бурјатија.
Население
Населението на земјата според податоци од 1979 година било следното: :
Авантурите на Хаклбери Фин
„Авантурите на Хаклбери Фин“ (англиски: The Adventures of Huckleberry Fin) — роман на американскиот писател Марк Твен од 1884 година.
Шен прстен
Во древниот Египет, шен прстен бил круг со линија што го допира, претставена во хиероглифи како стилизирана јамка на јаже. Самиот збор шен значи, на антички египетски, заокружување, додека прстенот шен претставува вечна заштита.
Во Гардинеровиот список на знаци, тој е знакот V9.
Употреба на шен прстен во иконографијата
Прстенот шен најчесто се гледа како го носи богот на соколот Хор, но го носела и божицата на мршојадците Нехбет. Се користел уште во Третата династија, каде што може да се види на релјефите од комплексот пирамиди на Џосер.
Симболот може да се зголеми за да содржи и други знаци. Во својата издолжена форма, шен прстенот станал картуш, кој го заштитува кралското име.
Надвор од Египет, археолошкиот локалитет Канчо Роано во јужна Шпанија, има жртвеник во облик на прстен.
Ненасловено
Ненасловено – слика од Петар Хаџи Бошков. Сликата е монотипија, завршена во 1966 година со димензии 70 х 50 см.
Опис
Графиката „Ненасловено“ е работена во техниката монотипија - таа спаѓа во доменот на апстракtното размислување, идејата за лепезеста форма кај авторот се среќава во неговите скулптури - „Симултан пробив“, „Вертикално крешчендо“ или „Страотен процеп“. Станува збор за некаква визуелизација на ментална претстава за форма што има, или здобива, заоблен кружен тек во нејзиното развивање. „Развивање“ или развој е некаков динамичен процес на енергија. Во монолитографиите тој е реализиран или манифестиран со гестуалноста на потегот што постојано го изместува правецот на движење и повторно се враќа на него, а во скулптурите тоа се остварува со поместувањето на нивоата на металните површини и менувањето на нивните правци. Менувањето на правецот на движење на потегот соодветствува со менувањето на нивото и правецот на металните, најчесто триаголни плочи. Претпоставка е дека во двата случаи намерата или тенденцијата на Хаџи Бошков е да оствари некаква визуелизација или манифестација на движење, развој или енергија. Тоа изедначено повторување на движењето (во монолитографиите) и односот на металните плочи (во скулптурите) го остварува основниот препознатлив ритам на неговото творештво.
Ристо Иљовски
Ристо Иљовски (роден на  година во Бесвина, ) — македонски историчар и научен соработник.
Животопис
Како дете-бегалец од Граѓанската војна во Грција, во Будимпешта завршил основно училиште, гимназија и Филозофски факултет (историја и руски јазик) на Универзитетот „Етвеш Лоранд” (јули 1967). Извесно време работел како професор во средни школи во Будимпешта (1967–1970), а потоа се преселил во Македонија и работел како стручен соработник, асистент и научен соработник во Одделението за античка и средновековна историја на Институтот за национална историја во Скопје (1. Ⅶ 1970–2003). Ги посетувал постдипломските студии на Филозофскиот факултет (Семинар по византинологија) во Белград (1972& 1974) и магистрирал на тема „Македонија измеѓу Србије и Византије у доба првих Палеолога (1261 –1334)” (1977). Бил избран за научен соработник и раководител на Одделението за античка и средновековна историја (1979), за секретар (1979–1984) и член (1984&1988) на Редакцијата на сп. „Гласник”.
Споменка (книга)
„Споменка“ — роман на македонскиот писател Горјан Петревски. Книгата била напишана во селото Мренога, во периодот од 1972 до 1974 година, а првпат била објавена во 1982 година.
Содржина
Романот се состои од 25 глави. Во селото каде што израснал Бојан, децата биле поделени на две дружини: оние од горниот дел на селото биле членови на дружината „Соколи“, а оние од долниот дел ја сочинувале дружината „Црни стрели“. Еден априлски ден, додека си играле децата, Вера Претералка му понудила на Бојан сликички со фудбалери и му открила дека Споменка разменува сликички со Никола, водачот на „Црни стрели“. Бојан, кој бил вљубен во Споменка, се чувствувал предаден и се скарал со неа. По некое време, двете дружини одиграле фудбалски натпревар во кој Бојан постигнал пет гола, а неговиот тим победил убедливо. Но, следниот ден, Бојан се разболел и го посетиле сите членови на дружината, освен Споменка, но таа дошла утредента и му подарила китка јорговани. Летото, Бојан шетал во друштво со неколку девојчиња; додека тие се капеле во реката, неколку момчиња од „Црни стрели“ им ги украле фустаните, но Бојан ги спасил и така станал јунак на летото, воодушеувајќи ја Споменка. Во новата учебна година, во училиштето пристигнала нова наставничка која ја викале Разделина и Бојан многу ја засакал, а истовремено ја замразил математиката поради наставникот кој ѝ се додворувал на Разделина. Еден ден, Бојан нашол фотографија на Споменка и ја зел кај себе, бакнувајќи ја. Набрзо, тој и Споменка почнале да си разменуваат писма во кои ја признале меѓусебната љубов, но Бојан попуштил во учењето и имал слаби оцени. Сепак, по укорот од наставничката и од татко му, тој решил да се поправи и почнал повеќе да учи. Еднаш, за време на посетата на рудникот, Никола не се чувствувал добро и Бојан го испратил до дома. така престанало непријателството меѓу двете дружини. На крајот од учебата година, Споменка му кажала дека ќе се пресели во градот каде се вработил нејзиниот татко. На денот на преселбата, Бојан набрал цвеќе со намера да ѝ го подари на Споменка, но само со поглед го испратил заминувањето на камионот.
Хинокитиол
Хинокитиол (β-thujaplicin) — природен монотерпеноид кој се наоѓа во дрвјата од семејството чемпреси. Тој е дериват на трополон и е еден од тујаплините.
Хинокитиолот е широко користен за орална нега и производи за третман со широк спектар на антивирусни, антимикробни и антиинфламаторни дејства. Хинокитиол претставува јонофор на цинк и железо, а дополнително е одобрен како адитив во храната.
Името на хинокитиолот потекнува од фактот дека првично бил изолиран во тајванскиот хиноки во 1936 година. Всушност, тој е речиси отсутен кај јапонските хиноки, додека во голема концентрација (околу 0,04% од масата на срцевината на дрвјата) е содржан во Juniperus cedrus, кедрово дрво хиба (Thujopsis dolabrata) и западен црвен кедар (Thuja plicata). Може лесно да се извлече од кедровото дрво со растворувач и ултрасоникација.
Хинокитиол е структурно поврзан со трополон, на кој му недостасува супституентот на изопропил. Трополоните се добро познати хелатни агенси.
Антимикробна активност
Хинокитиолот има широк спектар на биолошки активности, од кои многу се истражувани и карактеризирани во литературата. Првата, и најпозната, е моќната антимикробна активност против многу бактерии и габи, без оглед на отпорноста на антибиотици. Поточно, се покажало дека хинокитиолот е ефикасен против Streptococcus pneumoniae, Streptococcus mutans и Staphylococcus Aureus, вообичаени човечки патогени. Дополнително, се покажало дека хинокитиолот има инхибиторни ефекти врз Chlamydia trachomatis и може да биде клинички корисен како тописки лек.
Антивирусна активност
Најновите студии покажуваат дека хинокитиолот исто така има и антивирусно дејство кога се користи во комбинација со цинк соединение против неколку човечки вируси, вклучувајќи ги риновирус, коксакивирус и менговирус. Со лекување на вирусни инфекции има потенцијал за добивање на масовна економска корист и е од голема важност за глобалните институции, како што е Светската здравствена организација. Со нарушување на обработката на вирусни полибелковини, хинокитиолот ја инхибира вирусна репликација - сепак, оваа способност зависи од достапноста на бивалентни метални јони, бидејќи хинокитиолот е нивни хелатор. Присуството на цинк во комбинација со хинокитиол ги поддржува овие способности и е дискутирано подолу.
Други активности
Дополнително на широкиот спектар на антимикробна активност, хинокитиолот исто така поседува антиинфламаторни и антитуморни активности, кои се одликуваат со голем број на ин витро клеточни студии и ин виво студии за животни. Хинокитиолот ги инхибира клучните воспалителни маркери и патеки, како што се TNF-a и NF-kB, а неговиот потенцијал за третман на хронични воспалителни или автоимуни состојби се истражува. Откриено е дека хинокитиолот врши цитотоксичност на неколку истакнати канцер клеточни линии со поттикнување на автофагоцитни процеси.
Коронавирус истражување
Потенцијалните антивирусни ефекти на хинокитиолот произлегуваат од неговото дејство како цинк јонофор. Хинокитиолот овозможува прилив на јони на цинк во клетките, коишто ја инхибираат репликациската машинерија на РНК вирусите, и последователно ја инхибираат репликацијата на вирусот. Некои забележителни РНК вируси се инфлуенца вирус, САРС. Јоните на цинк можеа значително да ја инхибираат вирусната репликација во клетките, со што докажува дека дејството зависи од приливот на цинк. Оваа студија е направена со цинк јонофор пиритион, кој функционира многу слично со хинокитиолот.
Во клеточните култури, хинокитиолот го инхибира човечкиот риновирус, коксакивирус и мултипликацијата на менговивирус. Хинокитиолот се меша во обработката на вирусни полибелковини, при што ја инхибира репликација на пикорновирусите. Хинокитиолот ја инхибира репликацијата на пикорновируси со нарушување на обработката на вирусната полибелковина, и со тоа што антивирусната активност на хинокитиолот зависи од достапноста на цинк јони.
Јонофор на железо
Се покажа дека хинокитиолот го обновува производството на хемоглобин кај глодачите. Хинокитиолот делува како јонофор на железо за канализирање на железо во клетките, зголемувајќи го нивото на железо внатре во клетките. Околу 70% од железото во луѓето е содржано во црвените крвни клетки, конкретно во хемоглобинскиата белковина. Железото е од суштинско значење за скоро сите живи организми, и тој е клучен елемент за неколку анатомски функции, како што се системот за транспорт на кислород, синтезата на деоксирибонуклеинска киселина (ДНК), како и транспортот на електрони. Недостатокот на железо може да доведе до нарушувања во крвта, како што е анемија, која значително ги оштетува физичките и менталните перформанси.
Синергизам на цинк
Хинокитиол е јонофор на цинк и оваа способност се верува дека ја инхибира вирусната репликација. Накратко, како јонофор на цинк, хинокитилот помага во транспортот на молекули во клетките преку плазма мембраната или меѓуклеточната мембрана, со што се зголемува внатреклеточната концентрација на наведената молекула (пр. цинк). Оттука, со искористување на антивирусните својства на цинкот, во комбинација со хинокитиол, внесувањето на цинк може да се забрза.
Канцер истражување
Во клеточните култури и студиите со животни, се покажало дека хинокитиолот ја инхибира метатезата и има антипролиферативни ефекти врз канцер клетките.
Недостаток на цинк
• „Ефекти на диетален цинк врз растот на меланомот и експерименталната метастаза...“
• „Недостатокот на диетален цинк го забрзува развојот на карцином на хранопроводникот со поттикнување на посебен воспалителен знак...“
• „Врска помеѓу нивото на серумски цинк и рак на белите дробови: мета-анализа на набљудувачки студии...“
• „Напредок во истражувањето за врската помеѓу недостаток на цинк, сродни микроРНА и карцином на хранопроводот...“
Dr ZinX
На 2 април 2020 година, Аванс Нанотек, австралиски производител на цинк оксид, поднел заедничка апликација за патент со AstiVita Limited, за антивирусен состав којшто вклучувал разни производи за орална нега кои содржат хинокитиол како витална компонента. Марката што сега го вклучува овој нов изум се нарекува Dr ZinX и најверојатно ќе ја објави својата комбинација Zinc + Hinokitiol во 2020 година. На 18.05.2002 година, д-р ZinX ги објави резултатите од тестот "Квантитативен тест за суспензија за проценка на вируцидна активност во медицинската област"  со враќање на намалувањето од '3.25 log' (намалување од 99,9%) за уредна концентрација во 5 минути против сурогатот КОВИД-19 Фелин Коронавирус. Цинк е суштински додаток во исхраната и микроелемент во телото. На глобално ниво, се проценува дека 17,3% од популацијата има несоодветен внес на цинк.
Ветувачка иднина
Почнувајќи од 2000-тите, истражувачите сфатија дека хинокитиолот може да биде од вредност како фармацевт, особено за инхибиција на бактеријата Chlamydia trachomatis. Хемичарот Мартин Бурк и колегите на Универзитетот Illinois Urbana–Champaign и на други институции откриле значителна медицинска употреба на хинокитиол. Целта на Бурк била да се надмине нередовниот транспорт на железо кај животните. Недостатоците на неколку белковини можат да доведат до недостаток на железо во клетките (анемија) или спротивен ефект, хемохроматоза. Користејќи ги генски-деплетираните култури на квасец како сурогати, истражувачите прикажале библиотека со мали биомолекули за знаци на транспорт на железо а со тоа и раст на клетките. Хинокитиолот се појавил како оној што ја вратил функционалноста на клетките. Тимот со понатамошната работа го поставил механизмот со кој хинокитиолот го обновува или го намалува клеточното железо. Потоа, тие ја префрлиле својата студија кај цицачи и откриле дека кога глодачите што биле дизајнирани да немаат „белковини за железо“ се хранат со хонокитиол, повторно ja вратиле апсорбцијата на железо во цревата. Во слична студија на зебра риба, молекулата ја вратило продукцијата на хемоглобин. Со коментар за работата на Бурк и др. ја именува Хинокитиолот како „молекула на железен човек“. Ова е соодветно /иронично затоа што првото име на откривачот Нозое може да се преведе на англиски јазик како „железен човек“.
Новоселци (Воденско)
Географија и местоположба
Селото се наоѓа на западните падини на планината Пајак, североисточно од градот С’ботско и 5 километри јужно од селото Фуштани, на надморска височина од 230 метри.
Сместено е во областа Меглен, мала котлина помеѓу планините Кожуф на исток, Пајак на југоисток и Ниџе на северозапад, на околу 6 километри североисточно од селото Капињани.
Историја
На ридот Горица близу селото, откриен е утврдениот град Горица од п.н.е. и веројатно станува збор за градот Европ, споменат од Клавдиј Птоломеј и Плиниј Постариот.
До 1924 година, селото било населено исклучително со македонско население, кое во немирните години поради поголема лична и имотна сигурност, ја сменило верата и се исламизирало.
Во 1924 година, муслиманското население од селото Новоселци, во согласност со Лозанскиот договор, принудено да се исели во Турција, а на негово место грчките власти населиле бегалски семејства од Понд и Источна Тракија. Според пописот од 1928 година, селото било чисто бегалско со 54 бегалски семејства со вкупно 229 жители.
Во 1926 година било преименувано во Неромили (Νερόμυλοι), што во превод означува воденици.
За време на Граѓанската војна, во зимата 1947 година неговите жители принудно биле преселени од грчките монархистички власти во селата Фуштани и С’ботско, а по нормализирањето на ситуацијата, повеќето од нив не се вратиле во селото.
Стопанство
Новоселчани произведуваат жито, тутун, овошје, детелина и други земјоделски производи.
Население
Според статистиката на Васил К’нчов („Македонија. Етнографија и статистика“) во 1900 година во Новоселци живееле 300 Македонци христијани и 250 Македонци-муслимани.
Во 1920 година, Новоселци е посочено со 84 муслимански куќи.
Селото во пописот од 1913 година било забележано со 452, а во 1920 година со 377 жители. По 1924 година се случила размена на населението, па така муслиманското население принудно било иселено во Турција, а на негово место биле доселени грчки бегалци од Понд и Источна Тракија. Според пописот од 1928 година, селото како чисто бегалско имало 273 жители, во 1940 година 335, во 1951 година било забележано со намален број на жители, односно 164, во 1961 година со 178, во 1971 година со 146, во 1981 година со 113, а во 1991 година со 111 жители. Намалувањето на бројката на жители се должи пред сè на Граѓанската војна, кога во зимата 1947 година неговите жители принудно биле преселени од грчките монархистички власти во селата Фуштани и С’ботско, а по нормализирањето на ситуацијата, повеќето од нив не се вратиле во селото.
Во пописот спроведен во 2001 година, селото било попишано со 123 жители. Во најновиот спроведен попис од 2011 година во Грција, селото било забележано со 78 жители.
Самоуправа и политика
Во 1919 година, селото станало самостојна општина, во чиј состав влегувало и селото Продром, а атарот на општината опфаќал површина од 10 квадратни километри. Во 1997 година, општината Новоселци била припоена кон поранешната општина Капињани. Во 2011 година, општината Капињани станала дел од поголемата општина Меглен.
Денес, селото припаѓа на општинската единица Капињани со седиште во истоименото село, која припаѓа на поголемата општина Меглен, во округот Постол. Воедно, селото е дел од општинскиот оддел Новоселци, во кој покрај селото Новоселци влегува и селото Продром.
Вресок 6
Вресок 6 (Scream VI) — американски филм на ужасите од 2023 година, шести во серијата „Вресок“.
Наводи
__ИНДЕКС__
Ранетиот Црногорец
Ранетиот црногорец (Рањени Црногорац, Ranjeni Crnogorac) — наслов на четири скоро идентични композиции на уметникот Паја Јовановиќ каде што се прикажува ранета младост опкружена со селани во традиционална облека, најверојатно за време на Црногорско-османлиската војна од 1876–78 година.
Во 1982 година, делото ги добило пофалбите од критичарите и ја освоило првата позиција на годишната изложба на Академијата за ликовни уметности во Виена во 1882 година. Со оглед на неговиот успех, на Јовановиќ му била доделена стипендија од австроунгарска влада и склучил договор со Француската галерија во Лондон за производство на серија слики за балканскиот живот. Историчарите на уметноста сметале дека „Ранетиот Црногорец“ е едно од најдобрите ориенталистички дела на Јовановиќ. Јовановиќ продолжил да комплетира три дополнителни верзии на композицијата во наредните децении, од кои три се на масло на платно. Првата моментно е изложена во галеријата Матица Српска во Нови Сад, втората и третата се во приватни колекции, а четвртата е сместена во Музејот за југословенска историја во Белград.
Книги на дишењето
Книгите на дишењето се неколку доцноантички египетски погребни текстови, наменети да им овозможат на починатите луѓе да продолжат да постојат во задгробниот живот. Најраната позната копија датира од околу 350 п.н.е. Други копии потекнуваат од Птоломејскиот и римскиот период на египетската историја, дури во вториот век од нашата ера. Тоа е поедноставена форма на Книгата на мртвите.
Сфера на влијание
Сфера на влијание или зона на влијание во меѓународните односи е подрачје или регион во кој една организација или држава има одредена индиректна културна, економска, воена или политичка доминација.
Книги на дишењето
Книгите првично биле наречени Писмо на дишење кое Изида го направила за нејзиниот брат Озирис, Првото писмо на дишење и Второто писмо на дишење. Тие се појавуваат во многу различни копии, а научниците често ги мешаат една со друга. Нивните наслови го користат зборот „дишење“ како метафоричен термин за сите аспекти од животот што покојникот се надевал дека ќе ги доживее повторно во задгробниот живот. Текстовите ги поттикнуваат различните египетски богови да го прифатат покојникот во своето друштво.
Сфера на влијание
Иако може да има формален сојуз или обврзувачки договори меѓу двете засегнати земји, таквите аранжмани не се неопходни и влијанието често може да биде пример за мека моќ. Исто така, постоењето на формален сојуз меѓу две земји не мора да значи дека една земја е во сферата на влијание на другата.
Книги на дишењето
Некои од папирусите што Џозеф Смит рекол дека ги користи за да ја преведе Книгата на Авраам се делови од Книгите на дишење.
Сфера на влијание
Во поекстремни случаи, земја во „сфера на влијание“ на друга може да стане подружница на таа држава и да биде сателитска држава или де факто колонија. Системот на сфери на влијание продолжува да се користи и денес при што моќни држави се мешаат во внатрешните работи на други земји. Овие концепти денес често се анализираат за влијанието на суперсилите, големите сили и/или средните сили.
Понекогаш, различни региони од една земја може да потпаднат во различни сфери на влијание Во 19 век, Иран кој бил тампон држава бил поделен меѓу сферите на влијание на Британија и Русија, а Тајланд бил поделен меѓу Британија и Франција. Слично на тоа, по Втората светска војна, Германија била поделена на четири окупациски зони, од кои три подоцна биле здружени и била создадена Западна Германија, а од четвртата зона била создадена Источна Германија, првата била членка на НАТО, а втората на Варшавскиот пакт.
Јапонско Царство
За време на Втората светска војна, Јапонската империја имала доста голема сфера на влијание. Јапонската влада директно управувала со настаните во Кореја, Виетнам, Тајван и делови од континентална Кина. Така, „ Големата источноазиска сфера на копросперитет“ може да се нацрта на картата на Тихиот Океан како голем „балон“ што ги опкружува Јапонија и азиските и пацифичките држави под нејзина контрола.
Германско-советски пакт за ненапаѓање
Според тајна клаузула во договорот Молотов-Рибентроп од 1939 година (откриена дури по поразот на Германија во 1945 година), Северна и Источна Европа биле поделени на нацистички и советски сфери на влијание:
Друга клаузула од договорот предвидувал дека Бесарабија, тогаш дел од Романија, да се приклучи кон Молдавската АССР и да стане Молдавска ССР под контрола на Москва. Со Советскиот напад на Буковина на 28 јуни 1940 година бил прекршен пактот Молотов-Рибентроп, бидејќи советската сфера на влијание била поголема од договореното со Оската. СССР продолжила да го негира постоењето на клаузулите на Пактот сè до распаѓањето на СССР кога руската влада целосно ги признала постоењето и автентичноста на тајните клаузули.
Студена војна (1947–91)
За време на Студената војна, советската сфера на влијание ги опфаќала: балтичките држави, Средна Европа, одредени земји во Источна Европа, Куба, Лаос, Виетнам, Северна Кореја и - до кинеско-советското разидување и разидувањето меѓу Тито и Сталин. — Народна Република Кина и Народна Федеративна Република Југославија. Истовремено, се сметало дека САД имаат сфера на влијание врз Западна Европа, Океанија, Јапонија и Јужна Кореја.
Сепак, степенот на контрола во овие сфери варирала и не била апсолутна. На пример, Франција и Обединетото Кралство независно го нападнале (сосе Израел) Суецкиот канал (а подоцна биле принудени да се повлечат по заедничкиот притисок од САД и Советскиот Сојуз). Во 1966, Шарл де Гол ја повлекол Франција од интегрираната воена командна структура на НАТО. Куба, како друг пример, често заземала позиции спротивни од интересите на нејзиниот советски сојузник, како сојузи со Кина, економски реорганизации и обезбедување поддршка за бунтовниците во Африка и Америка без претходно одобрение од Советскиот Сојуз.
Други примери
За историски и актуелни примери за битки за сфери на влијание, видете:
Фрелсдорф
Фрелсдорф (Frelsdorf) — село и поранешна општина во округот Куксхафен во сојузната покраина Долна Саксонија, Германија. Од 1 ноември 2011 година е дел од општината Беверштет.
Местоположба
На север се наоѓа реката Гесте, на која и се наоѓала некогашната општинска граница.
Општински единици
Поранешната општина Фрелсдорф била составена од следниве места:
Јакоб Фуглсанг
Јакоб Димер Фуглсанг (Jakob Diemer Fuglsang; р. во ) — дански професионален друмски велосипедист, кој вози за UCI World Tour екипата. Пред да стане професионалец за Тим Саксо Банк, бил планински велосипедист во екипата Тим Канондале-Вредестајн. Ги освоил Светското првенство и Светскиот куп за велосипедисти под 23 години.
Фуглсанг завршил седми на Тур де Франс како негов најдобар резултат на некоја голема трка. Негови најдобри резултати во кариерата биле победите на Лиеж-Бастоњ-Лиеж 2019 и победите на трката Критериум ди Дофине во 2017 и во 2019 година, каде во 2017 година освоил две етапи. Исто така, освоил неколку други етапни трки, како што се Трката околу Данска трипати по ред во периодот 2008-2010, Трката околу Луксембург и Трката околу Австрија во 2012 година и Трката околу Словенија во 2009 година.
Рани години (2006-2008)
Во сезоната 2006, Фуглсанг првпат настапил како професионален планински велосипедист за Канондејл-Вредестејн. Во 2007 година, Фуглсанг се преселил во Италија со цел да се насочи кон возењето. Тоа било тешка година за Фуглсанг, бидејќи немал пријатели и немал посети од семејството. Но, осаменоста му овозможила да се насочи кон неговата кариера во планински велосипедизам. Најголемиот настан во сезоната 2007 дошла во септември кога возел на Светското првенство за возачи под 23 години. Негов најголем соперник на трката бил Швајцарецот Нино Шуртер. Само неколку недели претходно настапиле заедно на ГП Тел, каде Фуглсанг завршил трет, а Шуртер осми. Меѓутоа, како се приближувале до крајот на трката, Шуртер бил во водство, но Фуглсанг се доближувал и го претекнал во последниот круг на нагорнините. Фуглсанг ја поминал целта како светски првак под 23 години. По настанот, Фуглсанг ги истетовирал линиите од виножитото на десната рака. Следната година, Фуглсанг одлучил да се насочи кон друмскиот велосипедизам, меѓутоа сѐ уште настапувал на трки во планински велосипедизам. Откако завршил втор со колегата Роал Паулисен на Кејп Епик во 2007 година, повторно се вратил со Паулисен следната година и ја освоиле трката. Водел на изданието 2008 на Трката околу Данска на последната етапа. Бил во контакт со и договорот бил конечно потпишан, кога ја освоил трката. И покрај тоа што потпишал договор, менаџерот на Фуглсанг сакал да почека бидејќи неговата вредност ќе пораснела по победата на трката.
Тим Саксо Банк (2009-2010)
Фуглсанг настапил првпат во Светската турнеја во 2009 година, возејќи за, која била предводена од Бјарне Рис. Имал одлична прва година, завршувајќи шести на Волта а Каталуња и Критериум ди Дофине Либере. Фуглсанг ја освоил Трката околу Данска во август по вторпат и исто така ја освоил Трката околу Словенија еден и пол месец претходно. Настапил на неговата прва голема трка во август и септември, Вуелта а Еспања. Паѓал првите неколку етапи кога доаѓал назад во групата поради губење на контрола. Подоцна во сезоната завршил втор на италијанскиот класик Џиро дел’Емилија.
Следната година била контроверзна за екипата. Не била познато дали ќе продолжи во 2011 година, поради недостиг на интерес од спонзори. Фуглсанг сакал да остане во екипата, но добил одлична понуда од, која го убедила. Во јуни, Фуглсанг завршил трет на Тур де Свис и го освоил националното хронометарско првенство првпат во својата кариера. Во јули 2010 година, Фуглсанг настапил првпат на Тур де Франс. И покрај тоа што екипата ќе се распаднела на крајот на сезоната, Рис успешно го организирал тимот и Енди Шлек ќе ја освои трката, по случајот со кленбутерол на Алберто Контадор. По Тур де Франс, Фуглсанг ја освоил Трката околу Данска третпат по ред. Негова последна трка за била Џиро ди Ломбардија, каде завршил четврти поразувајќи го Винченцо Нибали во спринт.
2011
Во сезоната 2011, Фуглсанг возел за новата луксембуршка екипа. Фуглсанг имал мешан почеток на сезоната, при што завршил на 11. место на Трката околу Оман, пред да ја напушти Париз-Ница. Завршил трет на хронометарот на Критериум Интернационал и четврти на хронометарот на Трката околу Баскија. Морал да чека до средината на април за да дојде до добар резултат. Настапил на Амстел Голд Рејс, каде со напад на Кауберг, Филип Жилбер ја освоил трката. Фуглсанг не можел да го следи темпото и завршил четврти, само 5 секунди зад Жилбер. Уште од почетокот на сезоната било одлучено дека Фуглсанг ќе настапи на Тур де Франс како помошник за браќата Шлек и покажал одлучна форма на последната етапна трка пред Тур. Имајќи уште еден одличен хронометар, Фуглсанг завршил на 4. место на Тур де Свис. Во јуни, исто така, завршил втор на националното хронометарско првенство. На Тур де Франс 2011, била фаворит за победа. По првите 8 етапи, Френк Шлек бил трет, Фуглсанг петти, а Енди Шлек на шестото место. Подоцна на трката, Фуглсанг отпаднал од првите десет, но Тур бил успешен за Енди Шлек кој освоил етапа и стигнал до второто место во генералниот пласман, додека Френк Шлек бил трет. Фуглсанг учествувал на Вуелта а Еспања, каде го освоиле воведниот екипен хронометар, а Фуглсанг прв поминал на целта. Ова значело дека Фуглсанг ја носел водечката црвена маичка следниот ден. Фуглсанг бил само втор дански возач, кој ја носел маичката, претходно носена од Ларс Михаелсен. Неговиот колега Даниеле Бенати го преземал водството на втората етапа. Фуглсанг имал уште еден добар хронометар на десеттата етапа и завршил шести. На крајот на трката, завршил на 11. место во генералниот пласман.
2012
Во 2012 година, Фуглсанг ги следел браќата на Шлек во. Тој бил одреден да биде водач на неговата екипа на Џиро д’Италија, но морал да се повлече поради проблеми со коленото и бил заменет со Френк Шлек. Подоцна, Фуглсанг ја освоил Трката околу Луксембург, освојувајќи го генералниот пласман на кралската етапа до Диферданж и потоа го одбранил водството со помошта на неговата екипа на четвртата и последната етапа во Луксембург. Последната етапа била скратена на 47 километри од организаторите поради поројните врнежи. Во 2012 бил исклучен од екипниот менаџмент на на Тур де Франс, откако ги изнел неговите критики за нив. Тој изјавил дека да сака да се натпреварува за друга екипа следната сезона, бидејќи бил несреќен со тоа како одат работите во екипата. Наместо натпреварувањето во Франција, заминал на победа во генералниот пласман на Трката околу Австрија и четвртата етапа на трката. Неговото водство пред второпласираниот возач Стив Морабито од било минута и 24 секунди, пред да се заврши трката.
2013
Фуглсанг го напуштил на крајот на сезоната 2012 и ѝ се приклучил на  на тригодишен договор од сезоната 2013. На Тур де Франс 2013, Фуглсанг станал предводник на екипата откако се повлекол Јанез Брајкович. Откако Даниел Мартин нападнал на деветтата етапа, Фуглсанг имал совршена можност да добие време во однос на другите фаворити и се приклучил на неговиот напад. Тие се одвоиле и започнале да работата заедно. Во последниот километар било јасно дека главната група нема да ги достигне. Фуглсанг повел во спринтот напред, но откако Мартин нападнал, не можел да го следи и завршил втор. На етапата 13, Фуглсанг повторно нападнал, кога нападнале на деловите со накрсни ветрови. Фуглсанг бил единствен возач од Астана во бегството и завршил четврти на етапата, напредувајќи до шестото место. Неговиот напор на етапата му донеле углед меѓу колегите и екипата. Оттогаш, Фуглсанг се борел со холандскиот возач Бауке Молема за шестото место. На крајот, завршил седми во генералниот пласман со одлични резултати низ планините и на хронометрите. Подоцна истата година му помогнал на колегата Винченцо Нибали да заврши втор на Вуелта а Еспања.
2014
Во текот на пролетта од сезоната 2014, Фуглсанг покажал постојана форма на поголемите етапни трки. Бил подготвен да му помогне на Винченцо Нибали за победа на Тур де Франс 2014. Меѓутоа, италијанскиот возач не покажал резултати пред Критериум ди Дофине. На последната етапа на еднонеделната етапна трка, Нибали нападнал, но отпаднал од групата. Фуглсанг добил наредба да му држи темпо на Нибали на завршното искачување, но кога темпото станувало поспоро, Фуглсанг конечно добил шанса да вози за себе. Ова предизвикало контроверза во Астана, бидејќи предводникот за Тур де Франс бил послаб од неговиот помошник.
На втората етапа на Тур де Франс, Фуглсанг нападнал неколкупати додека Нибали не успеал да се одвои и да ја освои етапата. Само неколку дена подоцна, Фуглсанг и Нибали возеле заедно на етапата со калдрма и се одвоиле од главната група. Меѓутоа, на завршниот дел од калдрмата, Нибали повторно имал проблеми и не можел да се доближи до Ларс Бом, кој се одвоил и ја освоил етапата. Фуглсанг морал да го намали своето темпо со цел да го доведе Нибали до целта и повторно Фуглсанг завршил втор на етапа од Тур де Франс. По етапата, Нибали бил прв во генералниот пласман, а Фуглсанг втор. Меѓутоа, на првата планинска етапа, Фуглсанг покажал слабост и отпаднал до четвртото место. Следните етапи излегол од првите десет и загубил уште време на етапата 13, кога погодил бидон на спустот од завршното искачување. Остатокот од трката бил предизвик за Фуглсанг, кој завршил на 36. место.
2015
Завршувајќи седми на крајот на обете трки, Трката околу Оман и Париз-Ница, Фуглсанг се нашол во првите десет на два од трите арденски класици, завршувајќи осми на Флеш Валон и деветти на Лиеж-Бастон-Лиеж. Негова главна цел на сезоната била да му помогне на Нибали да ја одбрани титулата од Тур де Франс 2014. Меѓутоа, веќе на првата планинска етапа, Нибали изгледал слабо и Фуглсанг добил шанса од екипата. Фуглсанг имал одлично качување, но поради слабото темпо за да му помогне на Нибали, завршил само на 13. место. Астана решиле дека ќе го префрлат фокусот на Фуглсанг до крајот на трката, меѓутоа, следниот ден Фуглсанг изгубил многу време, а Нибали само една минута. Завршниот ден на Пиринеите донел Фуглсанг да биде дел од бегството со 22 члена. Како групата се доближувала до завршното искачување, повеќе возачи отпаѓале од групата и Хоаким Родригес нападнал, но никој не можел да го следи неговото темпо. Родригес ја освоил етапата со една минута и 12 секунди пред Јакоб Фуглсанг, кој стигнал на мократа целна линија на второто место. Како последна шанса за етапна победа, Фуглсанг се одвоил на етапата 18. Повторно бил дел од огромна група, која станувала помала, како што се доближувале до Кол ди Гландон. Било јасно дека Фуглсанг има шанса за победа на етапата, но бил турнат од мотор, кој ја претекнувал групата. Ова ги завршило неговите шанси за етапна победа, а возачот на моторот подоцна бил исфрлен од трката.
2016
На Летните олимписки игри 2016 во Рио де Жанеиро, Фуглсанг бил во потера на спустот на завршното искачување, кога двајца од главните фаворити Винченцо Нибали и Ричи Порт паднале. Во последните километри, Рафал Мајка бил сам напред, но нападот од Фуглсанг и Грег ван Авермат значело во последните 1,5 километри влегле сите тројца. Во спринтот Фуглсанг ја предводел тројката во последниот километар, но Ван Авермат го отворил спринтот во завршните 200 метри, поразувајќи го Фуглсанг на целта. Така, Ван Авермат го освоил златниот медал на друмската трка, Фуглсанг сребрениот медал, а бронзен медалист бил Рафал Мајка.
2017
Во јуни 2017 година, Фуглсанг возел на Критериум ди Дофине, заедно со италијанскиот колега Фабио Ару како предводник на екипата. На шестата етапа, Фуглсанг нападнал на Мон ди Шат и им направил разлика на фаворитите. Меѓутоа, Ару исто така нападнал неколку минути подоцна, поради што се развила дискусија, бидејќи неговиот колега веќе бил на чело на трката. Ару стигнал на врвот прв со Крис Фрум, Ричи Порт и Фуглсанг, 15 секунди зад него. На спустот, Ару бил достигнат и четворицата продолжиле до целта заедно, а Фуглсанг ја освоил етапата. Ова било огромно олеснување за Фуглсанг, бидејќи тоа било прва победа за него во скоро пет години и негова прва победа од Светската турнеја и прва победа во боите на Астана. Следниот ден, Јакоб завршил седми и бил единствен кој можел да го следи Порт, што значело дека го задржал неговото трето место во генералниот пласман. На последниот ден, Фуглсанг имал одличен ден. Фрум и направиле сѐ за победа и нападнале рано на етапата, поради што Порт паднал со форма. Било јасно дека Фрум прави напори да му помогне да се намали разликата на Порт. Меѓутоа, потрошил премногу енергија на етапата и не можел на завршното искачување. Потоа, Даниел Мартин нападнал, а малку подоцна и самиот Фуглсанг, кој успеал да го стигне и да го помине за негова втора етапна победа за само три дена. Не само што ја освоил етапата, туку и целата трка, што било најголема победа во неговата кариера.
2018
На неговата прва трка во сезоната, Јакоб завршил трет на шпанската етапна трка Волта а ла Комунитат Валенсијана. Забележал уште еден пласман во првите десет една недела подоцна на Вуелта а Мурсија, завршил шести. Средината на февруари, Фуглсанг завршил четврти на Вуелта а Андалусија. Пристигнал со надеж на Париз-Ница да вози за генералниот пласман, меѓутоа имал несреќа на првата етапа и затоа бил присилен да работи за Луис Леон Санчес. Тоа ги нарушило неговите планови за трката, иако покажал силна форма на седмата етапа.
По неуспехот на етапните трки во годината, следел висинскиот тренинг-камп за Тур де Франс. Негови први трки по кампот биле арденските класици, каде успеал да заврши осми на Амстел Голд Рејс и десетти на Лиеж-Бастоњ-Лиеж, како негови најдобри резултати. Фуглсанг бил спремен да настапи два дена подоцна, кога учествувал на Тур де Романди. По разочарувачкиот хронометар на третата етапа, нападнал на спустот на последното искачување на четвртата етапа и ја остварил својата прва победа во сезоната. Завршил со групата на завршната етапа и на четвртото место на крајот на трката.
Фуглсанг повторно заминал на висински тренинг-камп пред Тур де Франс. На 1 јуни, Фуглсанг ја објавил својата прва книга во соработка со Расмус Стагхеј.
Негова последна трка пред Тур, била Тур де Свис. Фуглсанг и колегите од Астана имале многу лош почеток на трката, завршувајќи дури на 20. место на екипниот хронометар на првата етапа. Фуглсанг се вратил и завршил втор на кралската етапа и го имал најдобриот хронометар од другите фаворити на деветтата етапа, поради што стигнал до второто место. Меѓутоа, кога Фуглсанг стигнал на Тур де Франс, неговата прва седмица поминала во хаотични моменти. Бил деветти на првата етапа, но со еден човек помалку на третата етапа, Астана изгубила скоро една минута на екипниот хронометар. Фуглсанг се мачел со падови и механички проблеми. Сепак успеал да ги надмине и да стигне до седмото место во генералниот пласман по етапата со калдрма, на која нападнал, но немал среќа да се одвои од групата. Кога трката стигнала на Алпите, Фуглсанг бил близу подиумот, но по етапата 11 паднал на 12. место во генералниот пласман. До крајот на трката се мачел да биде со другите фаворити и на крајот завршил како дванаесетти.
Фуглсанг се вратил на трките по две и пол седмици на Арктичката трка на Норвешка, каде бил во бегство на втората етапа и завршил деветти на етапата. На канадската трка ГП Монтреал, Фуглсанг бил во бегство со Тим Веленс и Џејмс Нокс, но биле достигнати од групата на 6,2 километри до целта. Кон крајот на септември, Фуглсанг возел на Светското друмско првенство, каде завршил на 20. место. Една недела подоцна, Фуглсанг завршил на 11. место на Џиро дел’Емилија.
2019
Фуглсанг ја започнал сезоната 2019 на Вуелта а Мурсија, каде завршил шести во генералниот пласман. Го освоил планинскиот пласман на трката. Негов следен успех дошол следната недела, кога победил на Вуелта а Андалусија пред други фаворити. Го возел неговиот прв голем класик во сезоната Страде Бјанке, каде завршил втор зад Жилијан Алафилип. Фуглсанг нападнал неколкупати во завршницата, но не можел да отргне Французинот од себе, кој на крајот го претекнал Фуглсанг на последното искачување. На Тирено-Адријатико, неговата екипа имала слаб резултат на екипниот хронометар и завршиле на 13. место. На петтата етапа, Фуглсанг нападнал и вложил голем напор на тешката етапа. На крајот победил и скокнал на третото место во генералниот пласман, како што и ја завршил трката. Победата на петтата етапа ја посветил на неговиот поранешен колега Микеле Скарпони.
Негова следна трка била Трката околу Баскија, каде Фуглсанг возел како поддршка за неговиот колега Јон Исагире, кој ја освоил трката на крајот. Исагире го преземал водството на завршниот ден од Емануел Бухман, кој направил грешка во последната кривина. Германскиот велосипедист свртел погрешно поради што изгубил неколку секунди и со тоа местото на подиумот. Меѓутоа, жирито одлучило да го врати Бухман на подиумот, поради што Фуглсанг паднал на четвртото место во генералниот пласман. Фуглсанг ја нашол одлуката „смешна“ и рекол дека никогаш не видел нешто слично претходно.
Фуглсанг имал одлична недела на арденските класици, каде завршил на подиум на сите три трки. На Амстел Голд Рејс, Фуглсанг се одвоил со Алафилип и изгледало дека ќе се борат за победа, меѓутоа забавиле значително во последниот километар, поради што групата зад нив ги стигнала. На крајот, Фуглсанг завршил трет, а Алафилип четврти. На Флеш Валон, Фуглсанг нападнал на Мур де Хуј и единствено Алафилип успеал да го следи. Повторно било битка помеѓу Фуглсанг и Алафилип, но Французинот го претекнал Данецот. На завршната класична трка, Лиеж-Бастоњ-Лиеж, Фуглсанг бил фаворит и ја оправдал улогата. Нападнал во завршните моменти и се одвоил од другите, меѓутоа скоро да имал пад на 3 километри до целта, но со чудо се спасил во последен момент и Фуглсанг стигнал со прва победа на некој монумент. На неговата последна трка пред Тур де Франс, Фуглсанг завршил трет на втората етапа на Критериум ди Дофине и докажал дека е еден од најсилните кандидати за победа. Ја презел жолтата маичка на претпоследната етапа откако напаѓал и го отфрлил Адам Јејтс. Неговиот најблизок соперник за победа на трката, Јејтс, ја напуштил трката поради треска. Тибо Пино се обидел да нападнал во последните два километри, меѓутоа Фуглсанг тоа го спречил и дошол до втора победа на Критериум ди Дофине.
2020
Фуглсанг ја започнал сезоната 2020 со последователна победа на шпанската етапна трка Вуелта а Андалусија. Покрај освојувањето на генералниот пласман, Фуглсанг освоил и две етапи и завршил втор на други две етапи. Откако се вратиле трките во август, Фуглсанг започнал со петто место на италијанскиот класик Страде Бјанке, а недела подоцна успеал да заврши втор на етапната Трка околу Полска. На 15 август ја освоил својата прва победа по карантинот од пандемијата на коронавирусот, одвојувајќи се сам за победа на италијанскиот монумент Џиро ди Ломбардија. Тоа била втора победа на некој монумент и исто така првпат дански возач да ја освои трката.
Личен живот
Јакоб Фуглсанг живее во Монако со неговата сопруга Лулу Фуглсанг, со која се оженил во 2015 година. Двојката има ќерка, Џејми Лу, која се родила во јуни 2017 година. Пред да се преселат во Монако, Јакоб и Лулу живееле во Луксембург. Неговата сопруга Лулу се откажала од нејзината кариера како манекенка со цел да го поддржува Јакоб во неговата спортска кариера.
Гај Јулиј Цезар
Гај Јулиј Цезар (латински: C•IVLIVS•C•F•C•N•CAESAR; 12 или 13 јули 100 п.н.е. — 15 март 44 п.н.е.) — римски воен и политички водач чие освојување на Галија Комата го проширила римскиот свет сè до Атлантскиот Океан, успех чии последици се видливи и денес. Според многумина, Цезар е еден од најголемите луѓе во Стариот Свет. Тој е можеби најпознатата историска личност како резултат на комбинација на човековите таленти: од командување во битка, државништво, говорништво, пишување, право, владеење, сексуалност, пријателство и разговор — тој бил одличен во сите. Имал огромна волја, храброст и целосно отсуство на омраза од кој било вид. Тој бил обожуван од страна на луѓето во Рим и прогласен за бог. Достигнувањата на Цезар не се само воените походи и освојувањата. Тој всушност бил голем реформатор и основач на Римското Царство, иако за прв император се смета неговиот внук од сестра, посинок и наследник Гај Октавијан. Подоцнежните императори во Рим биле ословувани со титулата „цезар“ (од која е изведен зборот „цар“ во многу европски јазици).
Што се однесува до воените походи на Цезар, тој кога дошол на власт во рамките на Првиот триумвират, Рим била само средоземна држава, но тој освоил и ги присоединил Франција, Белгија, делови од Шпанија, со други зборови ја направил европска држава и бил основоположник на западна Европа каква што денес ние ја знаеме. Потоа, под власта на Цезар потпаднале делови од Германија, а се обидел да ја освои и Британија.
По враќањето од западна Европа ја започнал граѓанската војна против неговиот партнер во власта, Помпеј. Клучен елемент во оваа борба било што Цезар остварил контрола врз Египет, главниот снабдител на Рим со жито, преку марионетскиот режим на кралицата Клеопатра, последниот претставник на македонската Птоломејска династија.
Цезар е значаен и по реформите кои ги спровел во 44 година п.н.е. Тоа биле: преобликување на календарот, организирање локална управа, основање колонии, зголемување на Сенатот, спречување на инцидентите на исток и сл. Меѓутоа во екот на овие реформи тој бил убиен во заговор на многумина сенатори кои му должеле многу, меѓу кои и неговиот посинок Брут. Нивното мислење било дека Цезар, колку и да е добар за државата, не би бил прифатлив како владетел. Монархијата која била цел на Цезар, била неприфатлива за конзервативните римски сенатори, кои претпочитале опстојување на републиканскиот систем на владеење, заснован на заедничка доминација на повеќе аристократски семејства, наместо на само едно од нив.
Гај Јулиј Цезар се смета за исклучително важна историска личност, без која не ќе го знаевме светот каков што е денес.